กฎกระทรวงแบ่งส่วนราชการสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี พ.ศ. 2562
ประกาศวันที่ 2019-03-28

content: กฎกระทรวง แบ่งส่วนราชการสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี พ.ศ. ๒๕๖๒
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี พ.ศ. ๒๕๕๑ (๒) กฎกระทรวงแบ่งส่วนราชการสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี (ฉบับที่ ๒) พ.ศ. ๒๕๕๖ (๓)
sectionNo: 1
content: กฎกระทรวงแบ่งส่วนราชการสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี (ฉบับที่ ๓) พ.ศ. ๒๕๕๗
sectionNo: 2
content: ข้อ ๒ ให้สำนักงานสภาพัฒนาการเศรษฐกิจและสังคมแห่งชาติมีภารกิจเกี่ยวกับการดำเนินการจัดทำยุทธศาสตร์ชาติและแผนการปฏิรูปประเทศ การเสนอแนะนโยบายการพัฒนาเศรษฐกิจและสังคมของประเทศทั้งในระยะสั้น ระยะปานกลาง และระยะยาว การพิจารณาแผนงานและโครงการของหน่วยงานของรัฐแต่ไม่รวมถึงราชการส่วนท้องถิ่น
sectionNo: 2
content: การปฏิบัติหน้าที่เป็นหน่วยงานกลางในการกำหนดทิศทางเชิงยุทธศาสตร์ นโยบายการพัฒนาประเทศ และการพัฒนาระบบเตือนภัยทางด้านเศรษฐกิจและสังคมของประเทศ การจัดทำแผนพัฒนาบนพื้นฐานความเข้มแข็งด้านวิชาการเพื่อผลักดันไปสู่การปฏิบัติให้บรรลุผลสัมฤทธิ์ เป็นองค์กรวิชาการด้านการพัฒนาเศรษฐกิจและสังคมของประเทศ
sectionNo: 2
content: เพื่อให้เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐและการใช้ทรัพยากรอย่างคุ้มค่าและตอบสนองความต้องการของประชาชน โดยให้มีหน้าที่และอำนาจ ดังต่อไปนี้ (๑) ดำเนินการในส่วนที่เกี่ยวข้องกับยุทธศาสตร์ชาติและแผนการปฏิรูปประเทศ (๒)
sectionNo: 2
content: ดำเนินงานในฐานะเจ้าหน้าที่ฝ่ายเลขานุการของสภาพัฒนาการเศรษฐกิจและสังคมแห่งชาติ (๓) ศึกษา วิเคราะห์ วิจัย และติดตามภาวะเศรษฐกิจและสังคมของประเทศและของโลก รวมทั้งปัญหาและโอกาสทางเศรษฐกิจและสังคม และคาดการณ์แนวโน้มการเปลี่ยนแปลงที่สำคัญทั้งในบริบทประเทศและโลก เพื่อจัดทำข้อเสนอในเชิงนโยบาย
sectionNo: 2
content: และมาตรการการพัฒนาประเทศหรือรองรับผลกระทบต่อภาวะเศรษฐกิจและสังคมของประเทศ เสนอคณะรัฐมนตรี นายกรัฐมนตรีหรือสภาพัฒนาการเศรษฐกิจและสังคมแห่งชาติ พิจารณา (๔) ประสานงานกับหน่วยงานของรัฐและประชาชนภาคส่วนต่าง ๆ เกี่ยวกับการจัดทำร่างแผนพัฒนาเศรษฐกิจและสังคมแห่งชาติ (๕) จัดทำฐานข้อมูลเศรษฐกิจและสังคม
sectionNo: 2
content: บัญชีประชาชาติของประเทศตามระบบสากลเพื่อประกอบการจัดทำนโยบายการพัฒนาประเทศ และรายงานภาวะเศรษฐกิจและสังคมของประเทศเสนอคณะรัฐมนตรีเพื่อทราบ และเผยแพร่ให้ประชาชนทราบเป็นการทั่วไป (๖) จัดทำกรอบการลงทุนประจำปีของรัฐวิสาหกิจในภาพรวม (๗) จัดทำข้อเสนองบประมาณประจำปีของรัฐวิสาหกิจซึ่งมิใช่บริษัทมหาชนจำกัด
sectionNo: 2
content: สำหรับสินทรัพย์ถาวรที่เพิ่มขึ้นเพื่อใช้ในการพัฒนาเศรษฐกิจและสังคม รวมทั้งจำนวนเงินที่ใช้จ่ายและเสนอสภาเพื่อพิจารณา (๘) พิจารณาแผนงานและโครงการพัฒนาของกระทรวง ทบวง กรม หรือส่วนราชการที่เรียกชื่ออย่างอื่นที่มีฐานะเป็นกรม และของรัฐวิสาหกิจที่มีมูลค่าตามที่คณะรัฐมนตรีกำหนด
sectionNo: 2
content: รวมทั้งประสานแผนงานและโครงการพัฒนาดังกล่าว เพื่อวางแผนส่วนรวมให้สอดคล้องกับแผนพัฒนาเศรษฐกิจและสังคมแห่งชาติ (๙) สนับสนุนและประสานงานกับส่วนราชการ รัฐวิสาหกิจ และภาคีที่เกี่ยวข้องในการจัดทำแผน แผนงาน และโครงการพัฒนา และการขับเคลื่อนการปฏิบัติงานตามแผน (๑๐)
sectionNo: 2
content: ติดตามและประเมินผลการดำเนินการตามแผนพัฒนาเศรษฐกิจและสังคมแห่งชาติ นโยบาย แผน แผนงาน และโครงการพัฒนาที่มีผลกระทบในวงกว้างต่อการพัฒนาประเทศในภาพรวม รวมทั้งให้คำแนะนำเกี่ยวกับการเร่งรัด ปรับปรุง หรือเลิกล้มโครงการพัฒนาอันหนึ่งอันใดเมื่อเห็นสมควร (๑๑)
sectionNo: 2
content: ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงาน หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานสภาพัฒนาการเศรษฐกิจและสังคมแห่งชาติ ดังต่อไปนี้ (๑) สำนักงานเลขาธิการ (๒) กองขับเคลื่อนและประเมินผลการพัฒนา (๒/๑) กองงบลงทุนรัฐวิสาหกิจ (๓) กองบัญชีประชาชาติ (๔) กองพัฒนาข้อมูลและตัวชี้วัดสังคม (๕) กองยุทธศาสตร์การพัฒนาความเสมอภาคและความเท่าเทียมทางสังคม (๖)
sectionNo: 3
content: กองยุทธศาสตร์การพัฒนาโครงสร้างพื้นฐาน (๗) กองยุทธศาสตร์การพัฒนาทรัพยากรธรรมชาติและสิ่งแวดล้อม (๘) กองยุทธศาสตร์การพัฒนาทรัพยากรมนุษย์และสังคม (๙) กองยุทธศาสตร์การพัฒนาพื้นที่ (๑๐) กองยุทธศาสตร์การพัฒนาเมือง (๑๑) กองยุทธศาสตร์การพัฒนาระบบโลจิสติกส์ (๑๒) กองยุทธศาสตร์ชาติและการปฏิรูปประเทศ (๑๓)
sectionNo: 3
content: กองยุทธศาสตร์และการวางแผนเศรษฐกิจมหภาค (๑๔) กองยุทธศาสตร์และประสานการพัฒนาขีดความสามารถในการแข่งขัน (๑๔/๑) กองยุทธศาสตร์และประสานการพัฒนาภาค (๑๕) กองยุทธศาสตร์และประสานความร่วมมือระหว่างประเทศ (๑๖) ศูนย์เทคโนโลยีสารสนเทศและการสื่อสาร (๑๗) สำนักงานพัฒนาเศรษฐกิจและสังคมภาคกลาง (๑๘)
sectionNo: 3
content: สำนักงานพัฒนาเศรษฐกิจและสังคมภาคตะวันออกเฉียงเหนือ (๑๙) สำนักงานพัฒนาเศรษฐกิจและสังคมภาคใต้ (๒๐) สำนักงานพัฒนาเศรษฐกิจและสังคมภาคเหนือ
sectionNo: 4
content: ข้อ ๔ ในสำนักงานสภาพัฒนาการเศรษฐกิจและสังคมแห่งชาติ ให้มีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน
sectionNo: 4
content: และการบัญชีของสำนักงาน (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 5
content: ข้อ ๕ ในสำนักงานสภาพัฒนาการเศรษฐกิจและสังคมแห่งชาติ ให้มีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่ารับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงาน (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 6
content: ข้อ ๖ ในสำนักงานสภาพัฒนาการเศรษฐกิจและสังคมแห่งชาติ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ
sectionNo: 6
content: ดังต่อไปนี้ (๑) เสนอแนะต่อเลขาธิการเกี่ยวกับการป้องกันและปราบปรามการทุจริตและประพฤติมิชอบของสำนักงาน ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 6
content: และการส่งเสริมคุณธรรมและจริยธรรมของสำนักงาน ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อเลขาธิการ (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสำนักงาน (๓)
sectionNo: 6
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ในสำนักงาน และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 6
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของสำนักงาน เสนอต่อเลขาธิการและหน่วยงานที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่เลขาธิการมอบหมาย
sectionNo: 7
content: ข้อ ๗ สำนักงานเลขาธิการ มีหน้าที่และอำนาจเกี่ยวกับการปฏิบัติราชการทั่วไปของสำนักงานและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานสารบรรณ (๒) ดำเนินการเกี่ยวกับการเงิน การบัญชี การงบประมาณ การพัสดุ อาคาร
sectionNo: 7
content: สถานที่และยานพาหนะ (๓) จัดระบบงานและบริหารทรัพยากรบุคคลของสำนักงาน (๔) ดำเนินการเกี่ยวกับงานวิเทศสัมพันธ์ งานเลขานุการนักบริหาร และงานประชาสัมพันธ์ (๕) ดำเนินการเกี่ยวกับการอำนวยการและงานเลขานุการของสภาพัฒนาการเศรษฐกิจและสังคมแห่งชาติ คณะกรรมการ คณะอนุกรรมการ และคณะทำงานอื่นตามที่ได้รับมอบหมาย (๖)
sectionNo: 7
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 8
content: ข้อ ๘ กองขับเคลื่อนและประเมินผลการพัฒนา มีหน้าที่และอำนาจ ดังต่อไปนี้ (๑) ติดตามและประเมินผลการพัฒนาตามแผนพัฒนาเศรษฐกิจและสังคมแห่งชาติและนโยบายรัฐบาล โดยเฉพาะนโยบายสำคัญและส่งผลกระทบในวงกว้างต่อสาธารณชน (๒) วิเคราะห์ความสัมพันธ์ระหว่างยุทธศาสตร์ต่าง ๆ ของแผนพัฒนาเศรษฐกิจและสังคมแห่งชาติ
sectionNo: 8
content: เพื่อเสนอแนะแนวทางการดำเนินการตามยุทธศาสตร์ นโยบาย และงบประมาณอย่างบูรณาการตลอดจนการติดตามประเมินผลให้สอดคล้องไปในแนวทางเดียวกัน (๓) วิเคราะห์และพัฒนาดัชนีชี้วัดผลการพัฒนาที่สามารถวัดผลการพัฒนาโดยรวม รวมทั้งพัฒนาดัชนีชี้วัดที่สำคัญในมิติต่าง ๆ พร้อมทั้งมีการรายงานผลอย่างสม่ำเสมอ
sectionNo: 8
content: เพื่อใช้ประเมินสถานภาพและวัดระดับการพัฒนาของประเทศที่สอดคล้องกับสถานการณ์ (๔) จัดทำและพัฒนาระบบฐานข้อมูลด้านการขับเคลื่อนและการติดตามประเมินผลให้เชื่อมโยงเป็นเครือข่ายทั้งภายในและภายนอกหน่วยงานอย่างต่อเนื่องและเป็นปัจจุบัน เพื่อสนับสนุนการดำเนินงานติดตามและประเมินผลการพัฒนาเศรษฐกิจและสังคมของประเทศ
sectionNo: 8
content: (๕) จัดทำรายงานผลการพัฒนาเศรษฐกิจและสังคมของประเทศเสนอต่อสาธารณชนรวมทั้งจัดทำรายงานผลการดำเนินงานของรัฐเพื่อเผยแพร่ต่อสาธารณะเป็นประจำทุกปี (๖) ขับเคลื่อนการพัฒนาในระดับนโยบายทั้งด้านเศรษฐกิจ สังคม และสิ่งแวดล้อม
sectionNo: 8
content: และความมั่นคงตามยุทธศาสตร์ของแผนพัฒนาเศรษฐกิจและสังคมแห่งชาติในลักษณะบูรณาการร่วมกับหน่วยงานของรัฐ ตลอดจนภาคีการพัฒนา (๗) ขับเคลื่อนการพัฒนาตามยุทธศาสตร์ของแผนพัฒนาเศรษฐกิจและสังคมแห่งชาติ ลงสู่พื้นที่ตั้งแต่ระดับภาค กลุ่มจังหวัด และจังหวัด
sectionNo: 8
content: เพื่อเชื่อมโยงประเด็นการพัฒนาตามยุทธศาสตร์ชาติและแผนพัฒนาเศรษฐกิจและสังคมแห่งชาติ ลงสู่ระดับพื้นที่อย่างมีประสิทธิภาพ (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 8/1
content: ข้อ ๘/๑ กองงบลงทุนรัฐวิสาหกิจ มีหน้าที่และอำนาจ ดังต่อไปนี้ (๑) จัดทำกรอบการลงทุนประจำปีของรัฐวิสาหกิจในภาพรวม (๒) วิเคราะห์งบลงทุนประจำปีของรัฐวิสาหกิจ (๓) พิจารณางบลงทุนเพิ่มเติมและเปลี่ยนแปลงระหว่างปีของรัฐวิสาหกิจ (๔) วิเคราะห์แผนการเงินของรัฐวิสาหกิจเพื่อประกอบการวิเคราะห์งบลงทุนของรัฐวิสาหกิจ
sectionNo: 8/1
content: (๕) ติดตามและประเมินผลการลงทุนของรัฐวิสาหกิจ (๖) วิเคราะห์และจัดทำข้อเสนอแนะในประเด็นสำคัญและนโยบายเฉพาะเรื่องด้านรัฐวิสาหกิจ ที่จะส่งผลกระทบต่อการพัฒนาประเทศ (๗) จัดทำและพัฒนาระบบฐานข้อมูลด้านรัฐวิสาหกิจ เพื่อสนับสนุนบทบาทของสำนักงาน (๘)
sectionNo: 8/1
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 9
content: ข้อ ๙ กองบัญชีประชาชาติ มีหน้าที่และอำนาจ ดังต่อไปนี้ (๑) วิเคราะห์และจัดทำสถิติบัญชีรายได้ประชาชาติรายปีในด้านการผลิต ด้านการใช้จ่ายและด้านรายได้ สถิติบัญชีรายได้ประชาชาติรายไตรมาส และสถิติบัญชีรายได้ประชาชาติระดับภาคและจังหวัด (๒) วิเคราะห์และจัดทำสถิติบัญชีงบดุลแห่งชาติ สถิติบัญชีเศรษฐกิจเงินทุน
sectionNo: 9
content: และสถิติตารางปัจจัยการผลิตและผลผลิต รวมทั้งสถิติตารางอุปสงค์และอุปทาน (๓) ศึกษาและพัฒนาระบบบัญชีประชาชาติของประเทศให้เป็นไปตามระบบและมาตรฐานสากล (๔) ศึกษา พัฒนา และประสานการจัดทำบัญชีบริวารที่สำคัญ เพื่อการวางแผนและกำหนดนโยบายภาครัฐ (๕) วิเคราะห์และจัดทำรายงานการศึกษาที่เกี่ยวกับบัญชีประชาชาติ (๖)
sectionNo: 9
content: พัฒนาและประสานการจัดทำระบบฐานข้อมูลเศรษฐกิจและสังคม เพื่อใช้ประโยชน์ในการจัดทำสถิติบัญชีรายได้ประชาชาติ การวิเคราะห์ภาวะเศรษฐกิจและสังคม การศึกษา วิจัยและการกำหนดนโยบายและวางแผนพัฒนาเศรษฐกิจและสังคม (๗) เผยแพร่ความรู้ พัฒนา
sectionNo: 9
content: และฝึกอบรมบุคลากรของสำนักงานและหน่วยงานอื่นที่เกี่ยวข้องทางด้านบัญชีประชาชาติ (๘) ประสานความร่วมมือกับหน่วยงานภายในประเทศและต่างประเทศ ในการพัฒนาระบบบัญชีประชาชาติของประเทศและภูมิภาคอาเซียน (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 10
content: ข้อ ๑๐ กองพัฒนาข้อมูลและตัวชี้วัดสังคม มีหน้าที่และอำนาจ ดังต่อไปนี้ (๑) พัฒนาระบบและการจัดการฐานข้อมูลด้านสังคมและชุมชนในทุกมิติ รวมทั้งการจัดการฐานข้อมูลและระบบสารสนเทศธนาคารสมอง (๒) พัฒนาตัวชี้วัดและวิเคราะห์ข้อมูลตัวชี้วัดทางสังคม เพื่อนำมาใช้เป็นเครื่องมือในการติดตามประเมินผลสถานการณ์ทางสังคม
sectionNo: 10
content: และการวัดระดับการพัฒนาของสังคมให้สอดคล้องกับบริบทประเทศ รวมถึงการศึกษา วิเคราะห์ และจัดทำรายงานการศึกษาที่เกี่ยวข้องกับข้อมูลและตัวชี้วัดด้านสังคม (๓) จัดทำรายงานภาวะสังคมรายไตรมาสและรายปี เพื่อบ่งชี้สถานการณ์ด้านสังคม การเฝ้าระวังความเปลี่ยนแปลงทางสังคม และเตือนภัยทางสังคม (๔)
sectionNo: 10
content: ติดตามประเมินผลการดำเนินงานการพัฒนาและนโยบายด้านสังคมที่สำคัญ พร้อมจัดทำรายงานการติดตามและประเมินผลเพื่อเผยแพร่ต่อสาธารณะ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 11
content: ข้อ ๑๑ กองยุทธศาสตร์การพัฒนาความเสมอภาคและความเท่าเทียมทางสังคม มีหน้าที่และอำนาจ ดังต่อไปนี้ (๑) วิเคราะห์สถานการณ์และสภาพแวดล้อม เพื่อกำหนดยุทธศาสตร์และกลยุทธ์การลดความเหลื่อมล้ำ และการพัฒนาความเสมอภาคและความเท่าเทียมทางสังคม (๒) จัดทำแนวทางการติดตามและประเมินผล ข้อเสนอแนะเชิงนโยบาย
sectionNo: 11
content: และแนวทางการพัฒนาเศรษฐกิจ สังคม และชุมชน บนพื้นฐานความสมดุล มั่นคง และยั่งยืน ตามหลักปรัชญาของเศรษฐกิจพอเพียง (๓) พัฒนาระบบฐานข้อมูลเพื่อการติดตามและประเมินผล และการสื่อสารสาธารณะ การลดความเหลื่อมล้ำ การพัฒนาความเสมอภาคและความเท่าเทียมทางสังคม ซึ่งครอบคลุมการขับเคลื่อนปรัชญาของเศรษฐกิจพอเพียง
sectionNo: 11
content: การพัฒนาชุมชนเข้มแข็ง และการพัฒนาเศรษฐกิจและนวัตกรรมฐานราก (๔) ส่งเสริมและสนับสนุนการทำงานแบบบูรณาการของทุกส่วนราชการให้สอดคล้องกับแผนพัฒนาเศรษฐกิจและสังคมแห่งชาติ และยุทธศาสตร์การพัฒนาประเทศตามหลักปรัชญาของเศรษฐกิจพอเพียง (๕) ศึกษา ส่งเสริมงานวิจัย และสร้างองค์ความรู้เกี่ยวกับการลดความเหลื่อมล้ำ
sectionNo: 11
content: การพัฒนาความเสมอภาคและความเท่าเทียมทางสังคม และการพัฒนาเศรษฐกิจฐานราก ชุมชนเข้มแข็งและนวัตกรรมฐานราก โดยเฉพาะการพัฒนาตามหลักปรัชญาของเศรษฐกิจพอเพียง (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 12
content: ข้อ ๑๒ กองยุทธศาสตร์การพัฒนาโครงสร้างพื้นฐาน มีหน้าที่และอำนาจ ดังต่อไปนี้ (๑) จัดทำนโยบายและยุทธศาสตร์การพัฒนาด้านโครงสร้างพื้นฐาน รวมทั้งประสานและจัดลำดับความสำคัญของการลงทุนในโครงการขนาดใหญ่ด้านโครงสร้างพื้นฐาน (๒) วิเคราะห์แผนงานหรือโครงการพัฒนาของหน่วยงานของรัฐซึ่งไม่ใช่ราชการส่วนท้องถิ่น
sectionNo: 12
content: และโครงการที่รัฐร่วมลงทุนกับเอกชนด้านโครงสร้างพื้นฐาน (๓) ติดตามและประเมินผลการพัฒนาและการดำเนินงานด้านโครงสร้างพื้นฐาน และให้คำแนะนําเกี่ยวกับการปรับปรุงหรือแก้ไขปัญหาจากการดำเนินงาน เพื่อให้สามารถบรรลุวัตถุประสงค์อย่างมีประสิทธิภาพ รวมทั้งการทบทวนและล้มเลิกโครงการ (๔)
sectionNo: 12
content: จัดทำกรอบการลงทุนด้านโครงสร้างพื้นฐานของประเทศ (๕) วิเคราะห์และจัดทำข้อเสนอแนะในประเด็นสำคัญและนโยบายเฉพาะเรื่องด้านโครงสร้างพื้นฐานที่จะส่งผลกระทบต่อการพัฒนาประเทศ (๖) จัดทำและพัฒนาระบบฐานข้อมูลด้านโครงสร้างพื้นฐาน เพื่อสนับสนุนบทบาทของสำนักงาน (๗)
sectionNo: 12
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 13
content: ข้อ ๑๓ กองยุทธศาสตร์การพัฒนาทรัพยากรธรรมชาติและสิ่งแวดล้อม มีหน้าที่และอำนาจ ดังต่อไปนี้ (๑) ศึกษา รวบรวม และวิเคราะห์ข้อมูลและผลกระทบของสถานการณ์การเปลี่ยนแปลงสภาพภูมิอากาศ รวมทั้งปัจจัยภายนอกและภายในประเทศ เพื่อกำหนดทิศทางนโยบายและยุทธศาสตร์การพัฒนาด้านทรัพยากรธรรมชาติและสิ่งแวดล้อม (๒)
sectionNo: 13
content: วางแผนและขับเคลื่อนยุทธศาสตร์ด้านการอนุรักษ์และการจัดการเพื่อการใช้ประโยชน์ทรัพยากรธรรมชาติและสิ่งแวดล้อม รวมทั้งยุทธศาสตร์การผลิตและการบริโภคที่ยั่งยืนที่เชื่อมโยงกับยุทธศาสตร์การพัฒนาประเทศ (๓) วิเคราะห์และให้ความเห็นต่อคณะรัฐมนตรีเกี่ยวกับนโยบายหรือแผนงานโครงการด้านทรัพยากรธรรมชาติและสิ่งแวดล้อม
sectionNo: 13
content: รวมทั้งเสนอแนะเชิงนโยบายหรือแผนงานการบริหารจัดการทรัพยากรธรรมชาติและสิ่งแวดล้อม (๔) ประสานการจัดทำยุทธศาสตร์ นโยบาย และแผนที่เกี่ยวข้องด้านการจัดการการเปลี่ยนแปลงสภาพภูมิอากาศ และติดตามประเด็นการเจรจา
sectionNo: 13
content: รวมทั้งผลกระทบของอนุสัญญาและข้อตกลงระหว่างประเทศที่เกี่ยวข้องกับสิ่งแวดล้อมและการเปลี่ยนแปลงสภาพภูมิอากาศ (๕) สนับสนุนการพัฒนาการจัดทำและขับเคลื่อนระบบการประเมินสิ่งแวดล้อมระดับยุทธศาสตร์เพื่อใช้ในการวางแผนให้เกิดการพัฒนาที่ยั่งยืน (๖) ติดตามและประเมินผลการพัฒนา แผนยุทธศาสตร์ แผนงาน
sectionNo: 13
content: หรือโครงการด้านทรัพยากรธรรมชาติและสิ่งแวดล้อม และการดำเนินงานตามนโยบายของรัฐบาล (๗) พัฒนาองค์ความรู้และจัดทำระบบฐานข้อมูลเพื่อใช้ในการวางแผนและติดตามนโยบายด้านทรัพยากรธรรมชาติและสิ่งแวดล้อม (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 14
content: ข้อ ๑๔ กองยุทธศาสตร์การพัฒนาทรัพยากรมนุษย์และสังคม มีหน้าที่และอำนาจ ดังต่อไปนี้ (๑) ศึกษาและวิเคราะห์เพื่อกำหนดยุทธศาสตร์การพัฒนาทรัพยากรมนุษย์และสังคมที่สอดคล้องกับแนวโน้มการเปลี่ยนแปลงทั้งในระดับโลกและภายในประเทศ (๒)
sectionNo: 14
content: ศึกษาและวิเคราะห์การเปลี่ยนแปลงโครงสร้างประชากรและการคาดประมาณประชากรที่ส่งผลกระทบต่อการพัฒนาทรัพยากรมนุษย์และสังคม รวมถึงจัดทำยุทธศาสตร์ที่เกี่ยวข้องกับด้านประชากรและการพัฒนา (๓) ศึกษา วิเคราะห์ และจัดทำข้อเสนอแนะเชิงนโยบาย ยุทธศาสตร์ แผนงานหรือโครงการที่เกี่ยวข้องกับการพัฒนาทรัพยากรมนุษย์และสังคม
sectionNo: 14
content: การจัดการการศึกษาและการเรียนรู้ของคนทุกช่วงวัยการสร้างเสริมสุขภาวะและระบบสุขภาพ การสร้างความมั่นคงของมนุษย์ และการพัฒนาสถาบันและทุนทางสังคม (๔) ศึกษา วิจัย และพัฒนาองค์ความรู้และระบบฐานข้อมูลที่เกี่ยวกับการพัฒนาทรัพยากรมนุษย์และสังคม (๕)
sectionNo: 14
content: ประสานและสนับสนุนการขับเคลื่อนการพัฒนาทรัพยากรมนุษย์และสังคมภายใต้ยุทธศาสตร์ตาม (๑) ร่วมกับภาคส่วนที่เกี่ยวข้อง เพื่อนำไปสู่การปฏิบัติ (๖) ติดตามและประเมินผลการขับเคลื่อนยุทธศาสตร์ตาม (๑) รวมทั้งการดำเนินงานตามนโยบายสำคัญที่ส่งผลต่อการพัฒนาทรัพยากรมนุษย์และสังคม (๗)
sectionNo: 14
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 15
content: ข้อ ๑๕ กองยุทธศาสตร์การพัฒนาพื้นที่ มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม ประสาน และพัฒนาองค์ความรู้ ตลอดจนศึกษาวิจัยเชิงนโยบายที่เกี่ยวข้องหรือสนับสนุนการวางแผนพัฒนาพื้นที่ (๒) วิเคราะห์และวางแผนยุทธศาสตร์การพัฒนาพื้นที่ ตลอดจนเสนอแนะบทบาทการพัฒนาเศรษฐกิจและสังคมของพื้นที่
sectionNo: 15
content: และแนวทางการบริหารจัดการพื้นที่อย่างบูรณาการ (๓) จัดทำและพัฒนาระบบฐานข้อมูลที่เกี่ยวข้องกับการวิเคราะห์แผนพัฒนาพื้นที่ (๔) ประสานแผนและภารกิจกับกระทรวง ทบวง และกรม
sectionNo: 15
content: ในงานที่เกี่ยวข้องกับการพัฒนาพื้นที่และประสานแผนงานและโครงการพัฒนาพื้นที่จากภารกิจปกติของกระทรวงและภารกิจตามนโยบายสำคัญเร่งด่วนลงสู่พื้นที่ เพื่อการขับเคลื่อนยุทธศาสตร์การพัฒนาพื้นที่ไปสู่การปฏิบัติ (๕) ติดตามและประเมินผลการพัฒนายุทธศาสตร์การพัฒนาพื้นที่
sectionNo: 15
content: รวมทั้งการดำเนินงานตามนโยบายสำคัญที่ส่งผลต่อการพัฒนาพื้นที่ (๖) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย
sectionNo: 16
content: ข้อ ๑๖ กองยุทธศาสตร์การพัฒนาเมือง มีหน้าที่และอำนาจ ดังต่อไปนี้ (๑) ศึกษาและวิเคราะห์บริบทการเปลี่ยนแปลงทั้งในประเทศและต่างประเทศ และการพัฒนาองค์ความรู้ที่มีผลต่อการพัฒนาเมือง เพื่อเสนอแนะเชิงนโยบาย ยุทธศาสตร์ แผนงาน โครงการแนวทาง และมาตรการต่าง ๆ ที่เกี่ยวข้อง (๒)
sectionNo: 16
content: วางแผนและจัดทำนโยบายและยุทธศาสตร์การพัฒนาเมืองที่สอดคล้องกับยุทธศาสตร์ชาติและแผนพัฒนาเศรษฐกิจและสังคมแห่งชาติ ตลอดจนนโยบายของรัฐบาล (๓) จัดทำและพัฒนาระบบฐานข้อมูลที่เกี่ยวข้องกับการพัฒนาเมือง (๔) วิเคราะห์และจัดลำดับความสำคัญของนโยบาย แผนงาน และโครงการ ด้านการพัฒนาเมืองของประเทศ
sectionNo: 16
content: เพื่อเสนอคณะรัฐมนตรี (๕) ประสานและสนับสนุนการขับเคลื่อนยุทธศาสตร์การพัฒนาเมืองไปสู่การปฏิบัติอย่างเป็นรูปธรรมและบูรณาการร่วมกับภาคส่วนที่เกี่ยวข้อง เพื่อให้การพัฒนาเมืองมีประสิทธิภาพและคุ้มค่า (๖) ศึกษาและวิเคราะห์การใช้ประโยชน์ที่ดิน เพื่อรองรับการพัฒนาเมืองอย่างมีประสิทธิภาพและยั่งยืน (๗)
sectionNo: 16
content: ประสานหน่วยงานที่เกี่ยวข้องทั้งภาครัฐและภาคเอกชนเพื่อร่วมกันดำเนินงานด้านผังเมืองการจัดรูปที่ดินเพื่อพัฒนาพื้นที่ และการพัฒนาพื้นที่ลุ่มน้าและพื้นที่อื่น ๆ ที่เกี่ยวข้อง รวมทั้งให้ความเห็นและเสนอแนะต่อคณะรัฐมนตรีเกี่ยวกับผังเมืองที่จัดทำขึ้น (๘) ติดตามและประเมินผลการดำเนินงานตามนโยบายการพัฒนาเมือง
sectionNo: 16
content: วิเคราะห์ วิจัย จัดทำและพัฒนาระบบฐานข้อมูลเพื่อสนับสนุนการกำหนดนโยบาย การจัดทำยุทธศาสตร์ แผนงานและโครงการพัฒนาเมืองของประเทศ (๙) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย
sectionNo: 17
content: ข้อ ๑๗ กองยุทธศาสตร์การพัฒนาระบบโลจิสติกส์ มีหน้าที่และอำนาจ ดังต่อไปนี้ (๑) วางแผนและจัดทำนโยบาย ยุทธศาสตร์ แนวทาง และมาตรการการพัฒนาระบบโลจิสติกส์และโซ่อุปทานของประเทศ (๒) พิจารณาให้ความเห็นแผนแม่บทที่จัดทำขึ้นโดยหน่วยงานหลักที่รับผิดชอบยุทธศาสตร์แต่ละด้าน
sectionNo: 17
content: รวมทั้งให้ความเห็นหรือเสนอแนะต่อคณะรัฐมนตรีในประเด็นที่เกี่ยวข้องกับการพัฒนาระบบโลจิสติกส์และโซ่อุปทานของประเทศ (๓) วิเคราะห์การเปลี่ยนแปลงทั้งในประเทศและต่างประเทศที่มีผลกระทบต่อระบบโลจิสติกส์และโซ่อุปทานของประเทศ เพื่อเสนอแนะนโยบาย แนวทาง และมาตรการด้านการพัฒนาระบบโลจิสติกส์และโซ่อุปทานของประเทศ
sectionNo: 17
content: (๔) วิเคราะห์และจัดลำดับความสำคัญของนโยบาย แผนงาน และโครงการพัฒนาระบบโลจิสติกส์และโซ่อุปทานของประเทศ โดยคำนึงถึงความคุ้มค่าเชิงเศรษฐกิจและการใช้ทรัพยากร เพื่อเสนอแนะต่อคณะรัฐมนตรี (๕) ประสานหน่วยงานที่เกี่ยวข้องทั้งภาครัฐและภาคเอกชนเพื่อร่วมกันแก้ไขปัญหาอุปสรรคต่อการดำเนินธุรกิจ
sectionNo: 17
content: และสนับสนุนการขับเคลื่อนยุทธศาสตร์ด้านการพัฒนาระบบโลจิสติกส์และโซ่อุปทานของประเทศไปสู่การปฏิบัติอย่างเป็นรูปธรรมและบูรณาการ เพื่อสร้างความสามารถในการแข่งขันของประเทศ (๖)
sectionNo: 17
content: ประสานและร่วมมือกับหน่วยงานที่เกี่ยวข้องทั้งในประเทศและต่างประเทศในการพัฒนาองค์ความรู้ที่เกี่ยวข้องกับความสามารถในด้านการพัฒนาระบบโลจิสติกส์และโซ่อุปทานของประเทศ (๗) วิเคราะห์ จัดทำ และพัฒนาระบบฐานข้อมูลดัชนีชี้วัด
sectionNo: 17
content: รวมทั้งศึกษาและวิจัยประเด็นบูรณาการการขับเคลื่อนในประเด็นการพัฒนาที่สำคัญและคาบเกี่ยวกับภารกิจของหลายหน่วยงานเพื่อการกำหนดนโยบาย แผนงาน และโครงการพัฒนาระบบโลจิสติกส์และโซ่อุปทานของประเทศ (๘) ติดตาม
sectionNo: 17
content: และประเมินความก้าวหน้าการดำเนินงานและความสำเร็จของแผนงานหรือโครงการเกี่ยวกับการพัฒนาระบบโลจิสติกส์และโซ่อุปทานของประเทศอันมีผลต่อการเพิ่มขีดความสามารถในการแข่งขันของประเทศ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 18
content: ข้อ ๑๘ กองยุทธศาสตร์ชาติและการปฏิรูปประเทศ มีหน้าที่และอำนาจ ดังต่อไปนี้ (๑) วางแผนและจัดทำนโยบาย ยุทธศาสตร์ แนวทาง และมาตรการการพัฒนาตามยุทธศาสตร์ชาติ แผนแม่บท แผนการปฏิรูปประเทศ และแผนระดับอื่น ๆ ที่เกี่ยวข้อง (๒) วิเคราะห์และจัดลำดับความสำคัญของนโยบาย แผนงาน
sectionNo: 18
content: และโครงการที่เกี่ยวข้องกับการดำเนินการตามยุทธศาสตร์ชาติ แผนแม่บท แผนการปฏิรูปประเทศ และแผนระดับอื่น ๆ เพื่อเสนอแนะต่อคณะรัฐมนตรีและคณะกรรมการต่าง ๆ ที่เกี่ยวข้อง พร้อมทั้งวิเคราะห์กรอบการปฏิบัติงานของหน่วยงานภาครัฐที่เกี่ยวข้องกับการดำเนินการตามยุทธศาสตร์ชาติ แผนแม่บทและแผนการปฏิรูปประเทศ
sectionNo: 18
content: เพื่อเป็นแนวทางไปสู่การดำเนินการตามยุทธศาสตร์ชาติและการปฏิรูปประเทศอย่างเป็นรูปธรรม (๓) ทำหน้าที่เป็นศูนย์กลางในการรวบรวม และจัดทาองค์ความรู้ และการศึกษาวิจัยเชิงนโยบายที่เกี่ยวข้องกับประเด็นการพัฒนาตามยุทธศาสตร์ชาติ แผนการปฏิรูปประเทศ และแผนระดับอื่น ๆ พร้อมทั้งทำการศึกษา รวบรวม
sectionNo: 18
content: และวิเคราะห์ข้อมูลและความเห็นที่เกี่ยวกับการเปลี่ยนแปลงสถานการณ์ของโลกและสถานการณ์ของประเทศที่อาจเกิดขึ้นในอนาคต เพื่อประโยชน์ในการจัดทำและทบทวนยุทธศาสตร์ชาติ การปฏิรูปประเทศ และแนวทางการพัฒนาต่าง ๆ (๔) จัดหา จัดทำ และพัฒนาเครื่องมือและข้อมูลจากการวิเคราะห์เชิงลึก เพื่อสนับสนุนการศึกษา วิเคราะห์
sectionNo: 18
content: หรือติดตามผลกระทบของการเปลี่ยนแปลงด้านต่าง ๆ ทั้งในมิติเศรษฐกิจ สังคม ความมั่นคง และทรัพยากรธรรมชาติและสิ่งแวดล้อม และงานด้านวิชาการอื่น ๆ ที่เกี่ยวข้องสำหรับการจัดทำ การพัฒนา การปรับปรุงเป้าหมายและประเด็นยุทธศาสตร์ของยุทธศาสตร์ชาติแผนการปฏิรูปประเทศ และแผนระดับอื่น ๆ ที่เกี่ยวข้อง (๕) ขับเคลื่อน
sectionNo: 18
content: เผยแพร่ สร้างความรู้ความเข้าใจ และสร้างแนวร่วมในการดำเนินการตามยุทธศาสตร์ชาติและแผนการปฏิรูปประเทศของทุกภาคส่วน (๖) ติดตาม ตรวจสอบ และประเมินผลการดำเนินการตามยุทธศาสตร์ชาติ และแผนการปฏิรูปประเทศ รวมทั้งจัดทำตัวชี้วัดต่าง ๆ และการรายงานผลการดำเนินการที่เกี่ยวข้องเพื่อเผยแพร่ต่อสาธารณะเป็นประจำ
sectionNo: 18
content: ตามที่กฎหมายกำหนด (๗) จัดทำและพัฒนาระบบฐานข้อมูลที่เกี่ยวข้องกับการวิเคราะห์นโยบายหรือยุทธศาสตร์การพัฒนาตามยุทธศาสตร์ชาติและแผนการปฏิรูปประเทศ (๘) ประสานนโยบายการพัฒนาเศรษฐกิจและสังคมร่วมกับหน่วยงานที่เกี่ยวข้องเพื่อเชื่อมโยงทิศทางการพัฒนาตามยุทธศาสตร์ชาติ แผนการปฏิรูปประเทศ และแผนระดับอื่น ๆ
sectionNo: 18
content: ที่เกี่ยวข้อง (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 19
content: ข้อ ๑๙ กองยุทธศาสตร์และการวางแผนเศรษฐกิจมหภาค มีหน้าที่และอำนาจ ดังต่อไปนี้ (๑) ศึกษาเงื่อนไขสภาพแวดล้อมทางเศรษฐกิจทั้งในประเทศและต่างประเทศ และกำหนดสมมติฐานทางเศรษฐกิจ เพื่อประกอบการจัดทำประมาณการเศรษฐกิจมหภาค (๒) จัดทำประมาณการเศรษฐกิจมหภาค
sectionNo: 19
content: รวมทั้งข้อเสนอแนะเชิงนโยบายและยุทธศาสตร์การพัฒนาเศรษฐกิจมหภาค ทั้งในระยะสั้น ระยะปานกลาง และระยะยาว (๓) วิเคราะห์ทางเลือกและความสอดคล้องของมาตรการหรือนโยบายเศรษฐกิจมหภาคในด้านต่าง ๆ (๔) จัดทำความเห็น ข้อเสนอแนะ และรายงานเชิงนโยบายด้านเศรษฐกิจมหภาค ต่อคณะรัฐมนตรี (๕) วิเคราะห์เศรษฐกิจเชิงลึก
sectionNo: 19
content: เพื่อทำหน้าที่เป็นหน่วยงานข้อมูลเศรษฐกิจเชิงลึก และพัฒนาองค์ความรู้และระบบฐานข้อมูลและการติดตามเตือนภัยทางเศรษฐกิจให้มีความทันสมัย ทั้งระบบข้อมูลภายในประเทศและต่างประเทศ (๖) ศึกษาและวิจัยด้านทฤษฎีและเทคนิคเพื่อพัฒนาแบบจำลองเศรษฐกิจมหภาค เพื่อใช้ในการวิเคราะห์และประมาณการเศรษฐกิจมหภาค (๗)
sectionNo: 19
content: วิเคราะห์และจัดทำกรอบนโยบายการคลังประจำปีและระยะปานกลาง รวมทั้งประสานกับหน่วยงานที่เกี่ยวข้องในการจัดทำยุทธศาสตร์งบประมาณรายจ่ายประจำปี งบประมาณระยะปานกลางและแผนความต้องการเงินกู้ระยะปานกลาง (๘)
sectionNo: 19
content: เสริมสร้างความสัมพันธ์กับองค์การระหว่างประเทศและหน่วยงานต่างประเทศเพื่อสร้างองค์ความรู้เกี่ยวกับเศรษฐกิจมหภาค และสร้างเครือข่ายความร่วมมือทางวิชาการด้านเศรษฐกิจมหภาค (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 20
content: ข้อ ๒๐ กองยุทธศาสตร์และประสานการพัฒนาขีดความสามารถในการแข่งขัน มีหน้าที่และอำนาจ ดังต่อไปนี้ (๑) วางแผนและจัดทำนโยบาย ยุทธศาสตร์ แนวทาง และมาตรการพัฒนาความสามารถในการแข่งขันทางเศรษฐกิจของประเทศที่ครอบคลุมทั้งภาคการผลิต การเกษตร อุตสาหกรรม การค้าการลงทุน และการบริการ รวมทั้งการพัฒนาวิทยาศาสตร์
sectionNo: 20
content: เทคโนโลยี วิจัย และนวัตกรรม (๒) วิเคราะห์สภาพความเปลี่ยนแปลงและความเป็นไปของโลกและของประเทศ เพื่อจัดทำข้อเสนอแนะแนวทางพัฒนาขีดความสามารถในการแข่งขันทางเศรษฐกิจให้เหมาะสมกับประเทศ (๓) วิเคราะห์และจัดลำดับความสำคัญของนโยบาย แผนงาน และโครงการด้านการแข่งขันทางเศรษฐกิจ
sectionNo: 20
content: โดยคำนึงถึงความคุ้มค่าเชิงเศรษฐกิจและการใช้ทรัพยากร เพื่อเสนอแนะต่อคณะรัฐมนตรีและวิเคราะห์กรอบการปฏิบัติงานของหน่วยงานภาครัฐที่เกี่ยวข้องกับการพัฒนาขีดความสามารถในการแข่งขันทางเศรษฐกิจเพื่อเป็นแนวทางไปสู่การจัดสรรงบประมาณอย่างเป็นรูปธรรม (๔)
sectionNo: 20
content: ประสานหน่วยงานที่เกี่ยวข้องทั้งภาครัฐและภาคเอกชนเพื่อร่วมกันแก้ไขปัญหาอุปสรรคต่อการดำเนินธุรกิจ และร่วมกันวางแผนและผลักดันยุทธศาสตร์การพัฒนาความสามารถในการแข่งขันทางเศรษฐกิจของประเทศไปสู่การปฏิบัติ ทั้งในระดับประเทศและระดับภาค กลุ่มจังหวัด และจังหวัด (๕)
sectionNo: 20
content: ประสานและร่วมมือกับหน่วยงานที่เกี่ยวข้องทั้งในประเทศและต่างประเทศในการพัฒนาองค์ความรู้ที่เกี่ยวข้องกับความสามารถในการแข่งขันทางเศรษฐกิจของประเทศ และจัดทำกรณีศึกษาร่วมกับหน่วยงานที่เกี่ยวข้อง (๖) จัดทำและพัฒนาระบบฐานข้อมูล ตัวชี้วัด
sectionNo: 20
content: และเกณฑ์มาตรฐานที่เกี่ยวข้องกับระดับความสามารถในการแข่งขันทางเศรษฐกิจของประเทศ (๗) ติดตามและประเมินความก้าวหน้าและความสำเร็จของแผนงานหรือโครงการเกี่ยวกับการผลิต การเกษตร อุตสาหกรรม การค้า การลงทุน และการบริการ รวมทั้งการพัฒนาวิทยาศาสตร์เทคโนโลยี วิจัย และนวัตกรรม
sectionNo: 20
content: อันมีผลต่อการเพิ่มความสามารถในการแข่งขันของประเทศ (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 20/1
content: ข้อ ๒๐/๑ กองยุทธศาสตร์และประสานการพัฒนาภาค มีหน้าที่และอำนาจ ดังต่อไปนี้ (๑) เสนอแนะนโยบาย มาตรการ และแนวทางในการวางแผนและบูรณาการนโยบายและยุทธศาสตร์การพัฒนาภาค และสนับสนุนการกระจายอำนาจไปสู่ภูมิภาคและท้องถิ่น (๒) ศึกษาและวิเคราะห์สถานการณ์
sectionNo: 20/1
content: เพื่อเสนอแนะในประเด็นที่เกี่ยวกับการพัฒนาภาคและการกระจายอำนาจไปสู่ภูมิภาคและท้องถิ่น (๓) ส่งเสริม สนับสนุน ประสานงาน เสนอแนะ และให้คำปรึกษาแก่หน่วยงานที่เกี่ยวข้อง เพื่อให้การจัดทำแผนพัฒนาต่าง ๆ ของราชการส่วนกลาง ราชการส่วนภูมิภาค และราชการส่วนท้องถิ่น มีความเชื่อมโยงกัน
sectionNo: 20/1
content: ตลอดจนเพื่อให้การจัดทำแผนพัฒนาระดับพื้นที่เหมาะสมกับศักยภาพและสอดคล้องกับสภาพปัญหาของแต่ละพื้นที่ (๔) ทำหน้าที่เป็นศูนย์กลางในการรวบรวมและประสานการพัฒนาองค์ความรู้และการศึกษาวิจัยเชิงนโยบายที่เกี่ยวข้องกับการวางแผนการพัฒนาภาคและพื้นที่ และการกระจายอำนาจไปสู่ภูมิภาคและท้องถิ่น
sectionNo: 20/1
content: รวมทั้งเป็นหน่วยประสานงานในส่วนกลางให้แก่สำนักงานพัฒนาเศรษฐกิจและสังคมภาคต่าง ๆ (๕) กำกับ เร่งรัด และติดตามการประเมินผลการพัฒนาตามนโยบายและยุทธศาสตร์การพัฒนาภาค พร้อมทั้งจัดทำรายงานการติดตามและประเมินผล (๖)
sectionNo: 20/1
content: ดำเนินการเกี่ยวกับงานเลขานุการของคณะกรรมการบูรณาการนโยบายพัฒนาภาคและคณะอนุกรรมการบูรณาการนโยบายพัฒนาภาค (๗) จัดทำและพัฒนาระบบฐานข้อมูลที่เกี่ยวข้องกับนโยบายหรือยุทธศาสตร์การพัฒนาภาคและการกระจายอำนาจไปสู่ภูมิภาคและท้องถิ่น เพื่อสนับสนุนบทบาทของสำนักงาน (๘)
sectionNo: 20/1
content: ประสานและสนับสนุนการขับเคลื่อนภารกิจด้านการกระจายอำนาจไปสู่ภูมิภาคและท้องถิ่นให้เกิดผลในทางปฏิบัติอย่างเป็นรูปธรรม (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 21
content: ข้อ ๒๑ กองยุทธศาสตร์และประสานความร่วมมือระหว่างประเทศ มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย และพัฒนาระบบฐานข้อมูลเชิงลึก เพื่อจัดทำข้อเสนอแนะเชิงนโยบายและยุทธศาสตร์ความร่วมมือทางเศรษฐกิจและสังคมระหว่างประเทศในภาพรวม ภายใต้กรอบความร่วมมือระหว่างประเทศระดับทวิภาคีและพหุภาคี
sectionNo: 21
content: รวมถึงกรอบแผนงานตามที่คณะรัฐมนตรีมอบหมาย (๒) สนับสนุนและประสานการดำเนินงานของหน่วยงานที่เกี่ยวข้องเพื่อบูรณาการการจัดทำยุทธศาสตร์และการขับเคลื่อนความร่วมมือทางเศรษฐกิจและสังคมระหว่างประเทศ เพื่อสนับสนุนการขับเคลื่อนแผนพัฒนาเศรษฐกิจและสังคมแห่งชาติ (๓)
sectionNo: 21
content: เสนอแนะนโยบายและยุทธศาสตร์การพัฒนาที่ยั่งยืนของประเทศ ประสานการขับเคลื่อนนโยบายและยุทธศาสตร์ และติดตามประเมินผลการดำเนินงานของหน่วยงานตามนโยบายและยุทธศาสตร์การพัฒนาที่ยั่งยืน เพื่อสนับสนุนการขับเคลื่อนแผนพัฒนาเศรษฐกิจและสังคมแห่งชาติ
sectionNo: 21
content: ตลอดจนสนับสนุนด้านวิชาการและภารกิจของคณะกรรมการและคณะอนุกรรมการระดับชาติที่เกี่ยวข้อง (๔) ประสานความร่วมมือและดำเนินงานร่วมกับองค์การระหว่างประเทศ และภาคีการพัฒนาประเทศต่าง ๆ เพื่อสนับสนุนการขับเคลื่อนแผนพัฒนาเศรษฐกิจและสังคมแห่งชาติ (๕)
sectionNo: 21
content: ติดตามและประเมินผลการดำเนินงานความร่วมมือทางเศรษฐกิจและสังคมระหว่างประเทศเพื่อสนับสนุนการขับเคลื่อนแผนพัฒนาเศรษฐกิจและสังคมแห่งชาติ (๖) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย
sectionNo: 22
content: ข้อ ๒๒ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) จัดทำแผนปฏิบัติการดิจิทัลของสำนักงาน ให้สอดคล้องกับมาตรฐานกลางและนโยบายด้านเทคโนโลยีสารสนเทศและการสื่อสารของประเทศ (๒) พัฒนา ประสาน และอำนวยการจัดทำระบบสารสนเทศ ระบบฐานข้อมูล
sectionNo: 22
content: และนวัตกรรมด้วยเทคโนโลยีดิจิทัลเพื่อสนับสนุนการวางแผนและจัดทำยุทธศาสตร์การพัฒนาประเทศ (๓) พัฒนาและบริหารจัดการระบบเทคโนโลยีสารสนเทศและการสื่อสารของสำนักงานให้มีประสิทธิภาพ ทันสมัย และสอดคล้องกับหลักเกณฑ์สากล รวมทั้งสามารถรองรับการเชื่อมโยงระบบงานและข้อมูลระหว่างหน่วยงาน (๔)
sectionNo: 22
content: พัฒนาและบริหารจัดการระบบความมั่นคงปลอดภัยด้านเทคโนโลยีดิจิทัลตามหลักเกณฑ์และแนวปฏิบัติที่เป็นมาตรฐานสากล (๕) ส่งเสริม สนับสนุน และขับเคลื่อนกระบวนการการพัฒนาความรู้และทักษะด้านเทคโนโลยีดิจิทัลแก่บุคลากรของสำนักงาน (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 22
content: หรือที่ได้รับมอบหมาย
sectionNo: 23
content: ข้อ ๒๓ สำนักงานพัฒนาเศรษฐกิจและสังคมภาคกลาง มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม ประสาน และพัฒนาองค์ความรู้และการวิจัยเชิงนโยบายที่สนับสนุนการวางแผนการพัฒนาภาคและพื้นที่ (๒) จัดทำและพัฒนาระบบฐานข้อมูลที่เกี่ยวข้องกับการวิเคราะห์ยุทธศาสตร์การพัฒนาภาคและพื้นที่
sectionNo: 23
content: และจัดทำรายงานการวิเคราะห์ภาวะการพัฒนาเศรษฐกิจและสังคมภาค (๓) จัดทำยุทธศาสตร์การพัฒนาภาค (๔) แปลงและขับเคลื่อนยุทธศาสตร์การพัฒนาภาคไปสู่การปฏิบัติ (๕) ประสานและบูรณาการแผนงานและโครงการของส่วนราชการและภาคีการพัฒนาในงานที่เกี่ยวข้องกับการพัฒนาภาคและพื้นที่
sectionNo: 23
content: และประสานแผนงานและโครงการพัฒนาภาคที่เกิดจากภารกิจปกติของส่วนราชการและภารกิจตามนโยบายสำคัญเร่งด่วนลงสู่พื้นที่ (๖) ติดตามและประเมินผลการพัฒนาภาคและพื้นที่ และการดำเนินงานตามนโยบายสำคัญที่ส่งผลต่อการพัฒนาภาคและพื้นที่ (๗) ให้คำปรึกษาทางวิชาการและสนับสนุนข้อมูลเพื่อการวางแผนพัฒนาภาคและพื้นที่
sectionNo: 23
content: และการบริหารงานพัฒนาภาคแก่หน่วยงานที่เกี่ยวข้อง (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 24
content: ข้อ ๒๔ สำนักงานพัฒนาเศรษฐกิจและสังคมภาคตะวันออกเฉียงเหนือ มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม ประสาน และพัฒนาองค์ความรู้และการวิจัยเชิงนโยบายที่สนับสนุนการวางแผนการพัฒนาภาคและพื้นที่ (๒) จัดทำและพัฒนาระบบฐานข้อมูลที่เกี่ยวข้องกับการวิเคราะห์ยุทธศาสตร์การพัฒนาภาคและพื้นที่
sectionNo: 24
content: และจัดทำรายงานการวิเคราะห์ภาวะการพัฒนาเศรษฐกิจและสังคมภาค (๓) จัดทำยุทธศาสตร์การพัฒนาภาค (๔) แปลงและขับเคลื่อนยุทธศาสตร์การพัฒนาภาคไปสู่การปฏิบัติ (๕) ประสานและบูรณาการแผนงานและโครงการของส่วนราชการและภาคีการพัฒนาในงานที่เกี่ยวข้องกับการพัฒนาภาคและพื้นที่
sectionNo: 24
content: และประสานแผนงานและโครงการพัฒนาภาคที่เกิดจากภารกิจปกติของส่วนราชการและภารกิจตามนโยบายสำคัญเร่งด่วนลงสู่พื้นที่ (๖) ติดตามและประเมินผลการพัฒนาภาคและพื้นที่ และการดำเนินงานตามนโยบายสำคัญที่ส่งผลต่อการพัฒนาภาคและพื้นที่ (๗) ให้คำปรึกษาทางวิชาการและสนับสนุนข้อมูลเพื่อการวางแผนพัฒนาภาคและพื้นที่
sectionNo: 24
content: และการบริหารงานพัฒนาภาคแก่หน่วยงานที่เกี่ยวข้อง (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 25
content: ข้อ ๒๕ สำนักงานพัฒนาเศรษฐกิจและสังคมภาคใต้ มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม ประสาน และพัฒนาองค์ความรู้และการวิจัยเชิงนโยบายที่สนับสนุนการวางแผนการพัฒนาภาคและพื้นที่ (๒) จัดทำและพัฒนาระบบฐานข้อมูลที่เกี่ยวข้องกับการวิเคราะห์ยุทธศาสตร์การพัฒนาภาคและพื้นที่
sectionNo: 25
content: และจัดทำรายงานการวิเคราะห์ภาวะการพัฒนาเศรษฐกิจและสังคมภาค (๓) จัดทำยุทธศาสตร์การพัฒนาภาค (๔) แปลงและขับเคลื่อนยุทธศาสตร์การพัฒนาภาคไปสู่การปฏิบัติ (๕) ประสานและบูรณาการแผนงานและโครงการของส่วนราชการและภาคีการพัฒนาในงานที่เกี่ยวข้องกับการพัฒนาภาคและพื้นที่
sectionNo: 25
content: และประสานแผนงานและโครงการพัฒนาภาคที่เกิดจากภารกิจปกติของส่วนราชการและภารกิจตามนโยบายสำคัญเร่งด่วนลงสู่พื้นที่ (๖) ติดตามและประเมินผลการพัฒนาภาคและพื้นที่ และการดำเนินงานตามนโยบายสำคัญที่ส่งผลต่อการพัฒนาภาคและพื้นที่ (๗) ให้คำปรึกษาทางวิชาการและสนับสนุนข้อมูลเพื่อการวางแผนพัฒนาภาคและพื้นที่
sectionNo: 25
content: และการบริหารงานพัฒนาภาคแก่หน่วยงานที่เกี่ยวข้อง (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 26
content: ข้อ ๒๖ สำนักงานพัฒนาเศรษฐกิจและสังคมภาคเหนือ มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม ประสาน และพัฒนาองค์ความรู้และการวิจัยเชิงนโยบายที่สนับสนุนการวางแผนการพัฒนาภาคและพื้นที่ (๒) จัดทำและพัฒนาระบบฐานข้อมูลที่เกี่ยวข้องกับการวิเคราะห์ยุทธศาสตร์การพัฒนาภาคและพื้นที่
sectionNo: 26
content: และจัดทำรายงานการวิเคราะห์ภาวะการพัฒนาเศรษฐกิจและสังคมภาค (๓) จัดทำยุทธศาสตร์การพัฒนาภาค (๔) แปลงและขับเคลื่อนยุทธศาสตร์การพัฒนาภาคไปสู่การปฏิบัติ (๕) ประสานและบูรณาการแผนงานและโครงการของส่วนราชการและภาคีการพัฒนาในงานที่เกี่ยวข้องกับการพัฒนาภาคและพื้นที่
sectionNo: 26
content: และประสานแผนงานและโครงการพัฒนาภาคที่เกิดจากภารกิจปกติของส่วนราชการและภารกิจตามนโยบายสำคัญเร่งด่วนลงสู่พื้นที่ (๖) ติดตามและประเมินผลการพัฒนาภาคและพื้นที่ และการดำเนินงานตามนโยบายสำคัญที่ส่งผลต่อการพัฒนาภาคและพื้นที่ (๗) ให้คำปรึกษาทางวิชาการและสนับสนุนข้อมูลเพื่อการวางแผนพัฒนาภาคและพื้นที่
sectionNo: 26
content: และการบริหารงานพัฒนาภาคแก่หน่วยงานที่เกี่ยวข้อง (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
content: ให้ไว้ ณ วันที่ ๕ มีนาคม พ.ศ. ๒๕๖๒ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สำนักงานคณะกรรมการพัฒนาการเศรษฐกิจและสังคมแห่งชาติได้เปลี่ยนชื่อเป็นสำนักงานสภาพัฒนาการเศรษฐกิจและสังคมแห่งชาติ ประกอบกับสมควรปรับปรุงการแบ่งส่วนราชการและหน้าที่และอำนาจของสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี
content: เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงแบ่งส่วนราชการสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี (ฉบับที่ ๒) พ.ศ. ๒๕๖๓
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดตั้งกองงบลงทุนรัฐวิสาหกิจเป็นส่วนราชการภายในสำนักงานสภาพัฒนาการเศรษฐกิจและสังคมแห่งชาติ โดยแยกภารกิจการดำเนินการเกี่ยวกับงบลงทุนรัฐวิสาหกิจของกองยุทธศาสตร์การพัฒนาโครงสร้างพื้นฐานออกมาดำเนินการ
content: และจัดตั้งกองยุทธศาสตร์และประสานการพัฒนาภาคเป็นส่วนราชการภายในสำนักงานสภาพัฒนาการเศรษฐกิจและสังคมแห่งชาติ โดยแยกภารกิจการบูรณาการนโยบายพัฒนาภาคต่าง ๆ และการกระจายอำนาจไปสู่ภูมิภาคและท้องถิ่นของสำนักงานพัฒนาเศรษฐกิจและสังคมภาคกลางออกมาดำเนินการ
content: เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 3
content: กฎกระทรวงแบ่งส่วนราชการสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี (ฉบับที่ ๓) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานสภาพัฒนาการเศรษฐกิจและสังคมแห่งชาติ สำนักนายกรัฐมนตรี ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
content: และการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้